50 किमी के सफर में ड्राइवर के पास बैठे, बातचीत की; सोनिया से मिलने शिमला गए हैं
Congress leader Rahul Gandhi Truck Journey Video. Haryana Ambala Chandigarh Latest News, Reports and Updates On Dainik Bhaskar (दैनिक भास्कर)
कांग्रेस नेता राहुल गांधी ने सोमवार रात अंबाला से चंडीगढ़ का 50 किमी का सफर ट्रक से तय किया। दरअसल, वे दोपहर को दिल्ली से शिमला के लिए कार से निकले थे। पार्टी कार्यकर्ताओं ने बताया कि राहुल ने इस दौरान ट्रक ड्राइवरों से बात की और उनकी समस्याएं भी सुनीं।
राहुल ने ट्रक को सुबह 5:30 बजे अंबाला सिटी के श्री मंजी साहब गुरुद्वारे पर रुकवाया। फिर गुरुद्वारे में माथा टेका। इसके बाद उन्होंने कुछ कांग्रेसी कार्यकर्ताओं से भी बात की। उन्होंने गुरुद्वारे में लंगर का प्रसाद भी ग्रहण किया। उनके सफर का एक वीडियो कांग्रेस नेता सुप्रिया श्रीनेत ने सोशल मीडिया पर शेयर किया।
राहुल की ट्रक यात्रा की तस्वीरें
प्रियंका गांधी ने लिखा- जनता की आवाज सुनने का सिलसिला जारी...
कांग्रेस ने कहा- ट्रक ड्राइवर्स की 'मन की बात' सुनने का काम राहुल ने किया
कांग्रेस पार्टी ने मीडिया रिपोर्ट्स का हवाला देते हुए बताया है कि भारत की सड़कों पर तकरीबन 90 लाख ट्रक ड्राइवर्स हैं। इन सभी लोगों की अपनी समस्याएं हैं। ट्रक ड्राइवर्स की ‘मन की बात’ सुनने का काम राहुल ने किया है। दरअसल, भारी वाहनों और ट्रकों को चलाने वाले इन ड्राइवर्स को रातभर काम करना पड़ता है। इस दौरान कई परेशानियां होती हैं, जिन्हें जानने के लिए ही राहुल इनके बीच पहुंचे।
सुप्रिया ने लिखा- राहुल के साथ देश चल पड़ा 
कांग्रेस नेता सुप्रिया श्रीनेत ने राहुल का वीडियो शेयर किया है। उन्होंने लिखा, 'यूनिवर्सिटी के छात्रों से, खिलाड़ियों से, सिविल सर्विस की तैयारी कर रहे युवाओं से, किसानों से, डिलीवरी पार्टनरों से, बस में आम नागरिकों से और अब आधी रात को ट्रक के ड्राइवर से आखिर क्यों मुलाकात कर रहे हैं राहुल गांधी? क्योंकि वो इस देश लोगों की बात सुनना चाहते हैं, उनकी चुनौतियों और परेशानियों को समझना चाहते हैं।'
'उनको ऐसा करते देख एक विश्वास सा झलकता है, कोई तो है जो लोगों के साथ खड़ा है, कोई तो है जो उनके बेहतर कल के लिए किसी भी तरह की कुर्बानी देने को तैयार है। कोई तो है जो नफरत के बाजार में मोहब्बत की दुकान खोल रहा है। धीरे-धीरे यह एहसास हो रहा है कि यह देश लौट जाना चाहता है मोहब्बत और अमन के रास्ते पर, धीरे से यह देश आखिर चल ही पड़ा है राहुल गांधी के साथ।'
मां सोनिया से मिलने शिमला पहुंचे हैं राहुल 
हरियाणा कांग्रेस के एक नेता ने बताया कि राहुल शिमला में सोनिया से मिलने के लिए पहुंचे हैं। सोनिया इन दिनों शिमला में प्रियंका गांधी के फार्म हाउस में रह रही हैं। कर्नाटक में मुख्यमंत्री बनाए जाने का फैसला भी उन्होंने शिमला में रहते हुए ही किया था। कर्नाटक में चुनावी रैलियों के बाद सोनिया और प्रियंका 12 मई को यहां आ गई थीं। तब से यहीं रुकी हैं। प्रियंका का यह फॉर्म हाउस शिमला से 14 किमी दूर छराबड़ा में है। इसे करीब 7 साल पहले बनाया गया था। तब से गर्मियों की छुटि्टयां बिताने के लिए गांधी परिवार के मेंबर यहां आते रहते हैं।अ
आपने खबर पढ़ी, अब इस मुद्दे पर अपनी राय बताएं...
राहुल गांधी से जुड़ी ये खबरें भी पढ़ें...
राहुल ने डिलीवरी बॉय के स्कूटर की सवारी की:कहा- मोदी जी खुद गाड़ी पर चलते हैं, सबको पैदल कर देते हैं
कर्नाटक चुनाव के दौरान राहुल गांधी ने बेंगलुरु में डिलीवरी ब्वॉय के साथ स्कूटर की सवारी की थी। हालांकि उन्होंने बाद में एक रैली में पीएल मोदी पर टिप्पणी करते हुए कहा था, मोदी जी का रोड शो देखा है न आपने, खुद गाड़ी पर चलते हैं बाकी लोगों को पैदल कर देते हैं। पढ़ें पूरी खबर...
राहुल ने बस में सवारी की, कॉलेज स्टूडेंट के साथ बातचीत की और सेल्फी खिंचवाई
कर्नाटक चुनाव में राहुल गांधी ने वर्किंग महिलाओं के साथ बस में सवारी की थी और बस स्टॉप पर कॉलेज स्टूडेंट के साथ बातचीत की और सेल्फी खिंचवाई थी। कर्नाटक में सरकार बनने से पहले कांग्रेस ने 65 से ज्यादा रैलियां और 20 के करीब रोड शो किए थे। पढ़ें पूरी खबर...